《送慧上人之九顿岭 其六 刘元善弹琴》
元代·刘崧

忆尔弹琴天藻亭，秋风飒飒近帷屏。仙人飞佩去不远，学士杖藜来细听。

兰叶临池惊坠露，松枝出石带流星。只今遗意谁能赋，犹想钧天奏洞庭。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。